armvectores/hy_wikipedia_2023 huggingface dataset:
Ամերիկյան երազանք

Ամերիկյան երազանք (անգլ.՝ American Dream), արտահայտություն, որը հաճախ կիրառում են ԱՄՆ-ի բնակիչների կյանքի իդեալները նշելու համար՝ ինչպես նյութապես, այնպես էլ հոգեպես։ Ուիլյամ Սեֆայրի «Քաղաքական բառարանում» (Safire’s New Political Dictionary. Random House, New York, 1993) ասված է ։

«Ամերիկյան երազանք» բառակապակցության աղբյուրը համարվում է Մեծ ճգնաժամի ընթացքում Ջեյմս Ադամսի գրած տրակտատը,  «Ամերիկայի էպոսը» վերնագրով  (անգլ.՝ The Epic of America, 1931):

Ջեյմս Ադամսը ցանկացել է ոգևորել հայրենակիցներին, հիշեցնել Ամերիկայի և նրա նվաճումների նշանակության մասին։ Այս բառակապակցությունը պահպանվել է, այնուհետև դառնալով Էդվարդ Օլբի պիեսի և Նորման Մեյլորի վեպի վերնագիրը, սակայն այս ստեղծագործություններում այն հեգնանքի իմաստ է ունեցել։
Ամերիկյան երազանք արտահայտության իմաստը բավականին անորոշ է։ Այսպես, պատմաբան Ֆ. Կարպենտերը գրել է. «Ամերիկյան երազանքը երբեք ճշգրիտ բացահայտված չէր և ակնհայտ է, երբեք չի բացահայտվի։ Այն միևնույն ժամանակ և չափազանց բազմազան է և չափազանց անորոշ. տարբեր մարդիկ տարբեր իմաստներ են դնում այս հասկացության մեջ»։ Այնուամենայնիվ ԱՄՆ-ի գրեթե բոլոր նախագահները պաշտոնի անցնելուց կամ պատասխանատու որոշում կյացնելուց առաջ պարտավոր են խոստանալ իրենց ընտրողներին, որ իրենց քաղաքականությունը կյանքի է կոչելու այդ երազանքը։
ԱՄՆ-ի ազգային էթոսը, որտեղ  ազատությունը յուրաքանչյուրի համար ներառում է բարգավաճման և հաջողության խոստում, հիմնված է ԱՄՆ-ի Անկախության հռչակագրի գաղափարների վրա, այն մասին, որ մարդիկ ստեղծվել են հավասար։

Ամերիկյան երազանք հասկացությունը հաճախ կապում են ներգաղթյալների հետ, ովքեր ժամանել են ԱՄՆ՝ ավելի լավ կյանքի որոնման համար։ Ակնհայտ է, որ նրանք լքում են այն երկրները, որտեղ ի տարբերություն ԱՄՆ-ի, առկա էր բավականին խիստ սոցիալական շերտավորման համակարգ, որը սահմանափակում է սոցիալական շարժունությունը, որոշում է նրանց նվիրվածությունը անհատական ​​ազատության և ազատ ձեռնարկատիրության փիլիսոփայությանը։ Ամերիկյան երազանք հասկացությունը սերտորեն կապված է «self-made person» հասկացության հետ, այսինքն մի անձնավորության, որը ծանր աշխատանքի միջոցով կյանքում հաջողությունների է հասել։
Հաճախ «Ամերիկյան երազանքի» իրականացման ֆիզիկական ապացույցը մասնավոր տան սեփականությունն է։
Հանթեր Թոմփսոնը անդրադարձավ իր ստեղծագործություններում «Ամերիկյան երազանք» որոնման թեմային։


== Քննադատություն ==


== Ծանոթագրություններ ==


== Արտաքին հղումներ ==
Марк Лапицкий (д. ист. наук, ст. н. сотрудник Института сравнительной политологии РАН) От «плавильного котла» к «салатнице»
Լիուկա

Լիուկա (էստ․՝ Lõuka), գյուղ Էստոնիայի Պյարնումաա նահանգի Տիստամաա շրջանում։
2011 թվականի տվյալներով գյուղում բնակվում էր 43 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Պյոտր Արվելաձե

Պյոտր Յակովլևիչ Արվելաձե (հունվարի 28, 1888(1888-01-28) - մարտի 19, 1919(1919-03-19), Ճագանի գյուղ (Քութայիսի գավառ), Անդրկովկասում հեղափոխական շարժման գործիչ։
Քութայիսում և Թիֆլիսում ակտիվորեն մասնակցել է 1905–1907 թվականների հեղափոխական շարժումներին։ 1910–1912 թվականներին հեղափոխական աշխատանք է տարել Խարկովում։ Առաջին համաշխարհային պատերազմի տարիներին, որպես շարքային զինվոր, ծառայել է կովկասյան ռազմաճակատում։ 1916 թվականին վիրավորվել է և տեղափոխվել Ալեքսանդրապոլի թիկունքային զորամասերը, կապվել տեղի բոլշևիկների հետ։ Արվելաձեն 1917 թվական ակտիվորեն մասնակցել է Ալեքսանդրապոլի բանվորների, զինվորների և գյուղացիների պատգամավորների սովետի կազմակերպմանը, դարձել նրա բոլշևիկյան ֆրակցիայի ղեկավարը և սովետի տպագիր օրգան «Ռաբոչի ի սոլդատ» («Рабочий и солдат») թերթի խմբագիր-հրատարակիչը։ 1917 թվականի հուլիսի 29-ին, Ալեքսանդրապոլի բոլշևիկների համաքաղաքային ժողովում ընտրվել է կուսակցության բյուրոյի անդամ, ապա՝ նախագահ։ Բ․ Ղարիբջանյանի հետ խմբագրել է «Պրավդա ժիզնի» («Правда жизни») բոլշևիկյան թերթը։ 1917 թվականին մասնակցել է Կովկասյան բոլշևիկյան կազմակերպությունների երկրային առաջին համագումարին, որտեղ նրա թեկնածությունը առաջադրվել է Սահմանադիր ժողովի կազմում։ Դեկտեմբերին ընտրվել է Ալեքսանդրապոլի սովետի զինվորական սեկցիայի նախագահ։ Այնուհետև աշխատել է որպես Բաքվի ժողկոմսովետի նախագահի քարտուղար, ապա անցել Աստրախան, մասնակցել քաղաքի հերոսական պաշտպանությանը։ Հյուսիսային Կովկասում եղել է XI-րդ դարի բանակի լենինյան գնդի կոմիսար։ Զոհվել է մարտում։
Արցախի պետական պատմաերկրագիտական թանգարան

Արցախի պետական պատմաերկրագիտական թանգարան, պատմամշակութային թանգարանային հաստատություն Արցախի Հանրապետության մայրաքաղաք Ստեփանակերտում, որտեղ ներկայացվում է Արցախի պատմությունը հնագույն ժամանակներից մինչև մեր օրերը։ Հիմնադրվել է 1939 թվականին։


== Ցուցադրություն ==
Արցախի պետական պատմաերկրագիտական թանգարանի ֆոնդապահոցներում և ցուցադրության մեջ ընդգրկված են ավելի քան 50 հազար պատմամշակութային արժեքներ։ Արցախում իրականցվող պեղումների շնորհիվ թանգարանը հնարավորություն ունի արդյունավետ կերպով ընդլայնելու իր ցուցանմուշների ցուցակը։


=== Հնագիտության բաժին ===
Թանգարանի ցուցադրությունը սկսվում է Արցախի բնաշխարհը պատկերող հետաքրքիր տեսարաններով, որին հաջորդում է հնագիտության բաժինը։ Այստեղ ցուցադրված նյութերի մեջ ընդգրկված են բնության քարացած նմուշներ, ամենավաղ քարեդարյան գործիքներ, բրոնզե ամենատարբեր իրեր (զարդարանքներ, սպասք, զենքեր), Ուրարտական ժամանակներից պահպանված զարմանահրաշ զարդագոտիներով կավանոթներ, հայկական, հռոմեական, պարսկական, արաբական ծագման արծաթե ու պղնձե մետաղադրամներ և այլն։


=== Միջնադարյան բաժին ===
Հայոց առաջին փիլիսոփա Գրիգոր Լուսավորիչը Արցախում հիմնադրել է առաջին եկեղեցիներից մեկը՝ Ամարասը, որի լուսանկարի և համապատասխան քարտեզի ցուցադրությամբ սկսվում է թանգարանի միջնադարյան բաժինը։ Այստեղ առկա են նաև Հարավային Կովկասում նրա քարոզչության փաստացի վկայություններ։
Առանձնակի հետաքրքրություն է ներկայացնում նաև ազգագրության բաժինը, որտեղ ցուցադրությունը սկսված է արցախցու նահապետական ընտանիքի (տատիկը ճախարակով թել է մանում, իսկ պապիկը՝ իր մշակած կաշուց տրեխ տեսարանով։


=== Գորգագործական բաժին ===
Ցուցադրված են նաև գորգագործական հին դազգահ, արցախյան գորգագործության նմուշներ՝ 18-20-րդ դարերի գորգեր։ 19-րդ դարում հայ մշակույթի կենտրոնն էր Շուշին, որի մասին են պատմում ցուցադրված ավետարանները, հին տպագիր գրքերը, լուսանկարները։


=== Նոր ժամանակներ բաժին ===
Փաստագրական նյութերով առավել հարուստ են նոր և նորագույն բաժինները, որտեղ ներկայացվում են արցախահայության մղած ազգային ազատագրական պայքարն Ադրբեջանի դեմ 1918-1921 թվականներին։ Այստեղ ներկայացված է 1926 թվականի Հայաստանի քարտեզը, որը պատրաստվել էր 1920 թվականի օգոստոսի 10-ի պայմանագրի համաձայն, ինչպես նաև 1920 թվականի մարտի 23-ին տեղի ունեցած ողբերգական դեպքերի մասին վկայող փաստաթղթեր, որոնք պատմում են Արցախի՝ բռնի ուժով Խորհրդային Ադրբեջանին միացման մասին։


=== Արցախյան համազգային շարժում բաժին ===
Առանձին հետաքրքրություն են ներկայացնում արցախյան համազգային շարժումը, Արցախյան ազգային ազատագրական պատերազմը, հետպատերազմյան շրջանում Արցախյան շարժման մասին պատմող թանգարանի վերջին բաժինները։


== Հասցե ==
Պատկերասրահը գտնվում է Արցախի Հանրապետության Ստեփանակերտ քաղաքում, Սասունցի Դավիթ 4 հասցեում։


== Ծանոթագրություններ ==
Լորձայտուց

Լորձայտուց, միքսեդեմաl, հիվանդություն, որը պայմանավորված է վահանագեղձի գործունեության անբավարարությամբ (հիպոթիրեոգ) կամ լրիվ անկմամբ։ Տարբերում են թիրեոիդային և հիպոթալամո-հիպոֆիզային լորձայտուց։ Թիրեոիդային լորձայտուց լինում է բնածին՝ առաջանում է ներարգանդային զարգացման արատների, սիֆիլիսի, վիրուսային հիվանդությունների և հղիության թունավորումների դեպքում, կամ ձեռքբերովի՝ վահանագեղձի վնասումների, սուր և քրոնիկական բորբոքումների դեպքում։ Հիպոթալամո հիպոֆիզային լորձայտուց պայմանավորված է հիպոֆիզի և հիպոթալամուսի ֆունկցիոնալ ու օրգ. փոփոխություններով։ Լորձայտուցի ախտանշաններն են՝ մաշկի և ենթամաշկային ճարպաբջջանքի լորձային այտուցը, մաշկի չորությունը, քնկոտությունը, ֆիզիկական և մտավոր ունակությունների անկումը, հիմնական փոխանակության թուլացումը, աղիքային համակարգի թորշոմումը։ Մանկական հասակում ուղեկցվում է գաճաճահասակությամբ, ոսկրացման պրոցեսների, ատամների ծլման դանդաղումով, եղունգների դյուրաբեկությամբ և հոգեկան խանգարումներով։ Բուժումը, վահանագեղձի պատրաստուկներ (թիրեոիդին), տրիյոդթիրոնին։


== Ծանոթագրություններ ==
Դոբրուն (այլ կիրառումներ)

Դոբրուն, կարող է վերաբերել՝

Դոբրուն - գյուղ Ռուսաստանի Բրյանսկի մարզի Բրյանսկի շրջանի կազմում։
Դոբրուն - գյուղ Ռուսաստանի Բրյանսկի մարզի Սևսկի շրջանի կազմում։
Դոբրուն - գյուղ Ռուսաստանի Բրյանսկի մարզի Սուզեմսկի շրջանի կազմում։
Գրասսե

Գրասսե (ֆր.՝ Grasse, օքս.՝ Grassa; նաև հանդիպում է Գրասս տարբերակը), քաղաք և կոմունա Ֆրանսիայի հարավարևելյան մասում, Պրովանս Ալպեր Լազուր ափ երկրամասի Ծովափնյա Ալպեր դեպարտամենտի Գրասսե շրջանում։ Գրասսեն հայտնի է իր պարֆյումերիայի արտադրությամբ։ Գրասեյում է տեղի ունենում Պատրիկ Զյուսքինդի «Օծանելիք։ Մի մարդասպանի պատմություն» վեպի իրադարձությունները։


== Աշխարհագրական դիրք ==
Կոմունան գտնվում է Մուժենից մի փոքր հյուսիս։
Կոմունայի տարածքը կազմում է՝ 44,44 կմ², բնակչությունը՝ 48 801 մարդ 2006 թվականից նկատվում է բնակչության աճի տենդենց՝ 51 021 մարդ (2012), բնակչության խտությունը՝ 1148,1 մարդ/կմ²։


== Բնակչություն ==
2011 թվականի տվյալներով կոմունայի բնակչությունը կազմում է 51 631 մարդ, իսկ 2012 թվականի տվյալներով՝ 51 021 մարդ։

Բնակչության թվի դինամիկան։


== Պատմություն ==
Քաղաքը հիմնվել է XI դարում։ 1125 թվականին դարձել է Անթիբի եպիսկոպոսի նստավայրը։ 1155 թվականին Գրասսեն դարձել է եպիսկոպոսական քաղաք։ Քաղաքը ակտիվ տնտեսական կաապեր է ունեցել Գենուայի և Պիզայի հետ։ 1482 թվականին Պրովանսի հետ միասին միացել է Ֆրանսիային։ XVI դարում Գրասսեյում սկսել է զարգանալ օծանելիքագործությունը։
Գրասսեն հայտնի է իր օծանելիքագործությամբ։ Միջնադարում այստեղ տեղակայվել էին կաշեգործարանները, որտեղից գարշահոտություն էր տարածվում։ Որպեսզի վերացվի այդ հոտը, Գրասսեյում սկսեցին օգտագործել էֆիրային յուղերի, ծաղիկների և համեմունքների խառնուրդներ։ Այսպես հայտնվեցին առաջին օծանելիքագործները, ոչ միայն Գրասսեյում, այլև ամբողջ աշխարհում։


== Հայտնի բնակիչներ ==
Այստեղ ծնվել և իրենց մանկությունն են անցկացրել Ժան Օնորե Ֆրագոնարը և Մաթիաս Մարիա Դյուվալը։
1939 թվականի հոկտեմբերից մինչ Երկրորդ համաշխարհային պատերազմի ավարտը՝ 1945 թվականը «Ժաննեթ» վիլլայում է բնակվել ռուս հայտնի գրող Իվան Բունինը։
1952 թվականին այստեղ մահացել է Մարգերիտա Բուրնա Պրովենսը; 1963 թվականի հոկտեմբերի 10-ին Գրասսեյում մահացել է Էդիտ Պիաֆը, իսկ 1986 թվականի հունիսի 19-ին՝ ֆրանսիացի հայտնի կոմիկ Կոլյուշը։


== Տեսարժան վայրեր (ֆոտոպատկերասրահ) ==
Նոտր Դամ դյու Պյուի — տաճար
Ֆրագոնարա վիլլա-թանգարան
Պարֆյումերիայի միջազգային թանգարան
		
		
		
		
		


== Քույր քաղաքներ ==
 Ինգոլշտադտ, Գերմանիա (1963)
 Օպոլե, Լեհաստան (1964)
 Մարբլհեդ, Մասսաչուսեթս, ԱՄՆ (1986)
 Մուրսիա, Իսպանիա (1990)
 Կարրարա, Իտալիա (1995)
 Արիանա, Թունիս (1999)


== Ծանոթագրություններ ==


== Հղումներ ==
«Գրասսեյի քաղաքապետարանի պաշտոնական կայք էջ» (ֆրանսերեն)։ Վերցված է օգոստոսի 26 2015 թվական 
Գրասսե — Placefact Archived 2016-08-01 at the Wayback Machine.
Գրասսե՝ օծանելիքի հայրենիքը
Աբազիա

Աբազիա (հուն. «a» - ժխտական մասնիկ, «basis» - հիմք, հենարան), շարժողական խանգարում, երբ անգամ օրգանական վնասվածքի բացակայության դեպքում կորցնում են քայլելու և կանգնելու ունակությունները ։ Հիվանդության դեպքում առաջանում է նյարդային համակարգի հետ կապված խանգարումներ, խախտվում է մարմնի ստորին և վերին վերջույթների դիրքը։ Պառկած հիվանդը կարող է իրականացնել համապատասխան գործողություններով անհրաժեշտ ծավալով և բավարար ուժով։


== Արտաքին հղումներ ==
ՀՀ ԱՍՀՆ բառարան(չաշխատող հղում)
Կրասլևիչի

Կրասլևիչի (ռուս.՝ Краслевичи), գյուղ Ռուսաստանի Սմոլենսկի մարզի Վելիժսկի շրջանի կազմում։
Բնակչությունը 2007 թվականին գրանցված տվյալներով կազմում էր 0 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(9460) ՄակԳլին

(9460) ՄակԳլին (անգլ.՝ McGlynn), աստերոիդ աստերոիդների հիմնական գոտում։ Հայտնաբերվել է 1998 թվականի ապրիլի 29-ին NEAT ծրագրի կողմից Հալեկալայում։
Միջին հեռավորությունը Արեգակից կազմում է 2,663044 ա. մ., առավելագույնը մոտենում է 2,2542 ա. մ. հեռավորության վրա և հեռանում 3,0718 ա. մ.։ Արեգակի շուրջ մեկ ամբողջական պտույտ է կատարում 1587,32 երկրային օրվա ընթացքում, իր ուղեծրով շարժվելով միջինում 0,226797 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,69° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9460) ՄակԳլին աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պռագի

Պռագի (էստ․՝ Pragi), գյուղ Էստոնիայի Պիլվամաա նահանգի Լահեդա շրջանում։
2011 թվականի տվյալներով գյուղում բնակվում էր 67 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Կնեժևո (համայնք)

Անվան այլ կիրառումների համար տե՛ս՝ Կնեժևո (այլ կիրառումներ)Կնեժևո համայնք (սերբ.՝ Општина Кнежево), համայնք Բոսնիա և Հերցեգովինայի Սերբական Հանրապետություն վարչական կազմավորման հյուսիսարևմտյան հատվածում։ Վարչական կենտրոնը համարվում է Կնեժևո քաղաքը։ Պատնկանում է Բանյա Լուկա շրջանին։


== Բնակչություն ==
Ըստ 2013 թվականի մարդահամարի տվյալների՝ համայնքի բնակչությունը կազմում է 10 428 մարդ։

Համայնքի բնակչության էթնիկ խումբը՝


== Բնակավայրեր ==
Համայնքի կազմի մեջ են մտնում 20 բնակավայրեր, որոնց թվում է Կնեժևո քաղաքը։


== Ծանոթագրություններ ==
Պապ Սուարե

Պապ Ն'Դիայե Սուարե (ֆր.՝ Pape N'Diaye Souaré, հունիսի 6, 1990 թ., Դակար, Սենեգալ), սենեգալցի ֆուտբոլիստ, «Քրիսթալ Փելաս» ֆուտբոլային ակումբի և Սենեգալի ազգային հավաքականի ձախ պաշտպանն է։


== Կարիերա ==
Սուարեն 18 տարեկանում տեղափոխվել է ֆրանսիական «Լիլ» ֆուտբոլային ակումբ։ 2009 թ․ ամռանը ֆուտբոլիստը սկսում է մարզվել Լիլի հիմնական թիմի կազմում։ 2010 թ․ հունիսին իր առաջին պրոֆեսիոնալ պայմանագիրն է կնքում 3 տարի ժամկետով։
Լիլի կազմում Սուարեն իր առաջին խաղն անցկացրել է 2010 թ․ հունվարի 23-ին, երբ թիմը Ֆրանսիայի գավաթի 1/32 եզրափակչում մրցում էր «Կոլմար» ակումբի հետ։ 2010 թ․ նոյեմբերի 4-ին իր առաջին խաղն է անցկացրել եվրոգավաթներում, երբ թիմը Եվրոպայի լիգայում մրցում էր բուկղարական «Լևսկի» ակումբի հետ։ Ֆրանսիայի առաջնությունում իր առաջին խաղն անցկացրել է 2011 թ․ փետրվարի 20-ին, երբ թիմը մրցում էր «Մոնպելիե» ակումբի հետ։
2012 թ․ օգոստոսի 19-ին Սուարեն վարձավճարով տեղափոխվում է ֆրանսիական «Ռեյմս»։
2013 թ․ հոկտեմբերի 5-ին ֆուտբոլիստը խփում է իր կարիերայի առաջին գոլը գրավելով «Այաչոյի» դարպասը։
2015 թ․ հունվարի 30-ին Սուարեն 4.6 միլիոն եվրոյի դիմաց տեղափոխվում է անգլիական «Քրիսթալ Փելաս»։


== Ծանոթագրություններ ==


== Հղումներ ==
Սուարեն national-football-teams.com կայքում
Սուարեն transfermarkt.com կայքում
Արամ Ալեքսեյի Սարգսյան

Անվան այլ կիրառումների համար տե՛ս՝ Արամ Սարգսյան (այլ կիրառումներ)Արամ Ալեքսեյի Սարգսյան (ծնվել է օգոստոսի 5-ին, 1983 թվականին, Ստեփանակերտ, Արցախ), Արցախի Հանրապետության քաղաքաշինության նախարար,  քաղաքական գործիչ։


== Կենսագրություն ==
Ծնվել է 1983 թվականին, օգոստոսի 5-ին, Ստեփանակերտ քաղաքում։
«Ազատ hայրենիք» կուսակցության անդամ է։
Կրթություն

1999-2003 թվականներին սովորել և ավարտել է Հայաստանի պետական ճարտարագիտական համալսարանի էներգետիկայի ֆակուլտետի «Ձեռնարկությունների տնտեսագիտություն և կառավարում» բաժինը ՝ ստանալով ճարտարագիտության բակալավրի աստիճան։
2008 թվականին  ավարտել է Արցախի պետական համալսարանի տնտեսագիտության ֆակուլտետի մագիստրատուրան՝ ստանալով մագիստրոսի աստիճան։


== Ծառայություն ==
2003-2005 թվականներին ծառայել է Լեռնային Ղարաբաղի Հանրապետության ՊԲ շարքերում։
2016-ի ապրիլյան պատերազմի մասնակից է։


== Կարիերա ==
2005 թվականին  աշխատանքի է ընդունվել «Արցախ-էներգո» ՓԲԸ, որպես էլեկտրափականագործ։
2007-2012 թվականներին աշխատել է «Արցախ-էներգո» ՓԲԸ Ստեփանակերտի մասնաճյուղի իրացման բաժնում, որպես տեղամասի պետ։
2012-2018 թվականներին  աշխատել է Արցախի Հանրապետության քաղաքաշինության նախարարության Archived 2018-08-11 at the Wayback Machine. կապիտալ շինարարության վարչության համաշինարարական աշխատանքների տեխնիկական հսկողության բաժնում, որպես գլխավոր մասնագետ-տեխհսկիչ։
2018 թվականի հոկտեմբերի 7-ի Ազգային Ժողովի լրացուցիչ ընտրությունների արդյունքում, N2 ընտրատարածքից մեծամասնական ընտրակարգով ընտրվել է Ազգային Ժողովի պատգամավո ր։
2020 թվականի մայիսի 26-ի Արցախի Հանրապետության Նախագահի հրամանագրով նշանակվել է Արցախի Հանրապետության քաղաքաշինության նախարար։


== Ընտանիք ==
Ամուսնացած է, ունի երեք զավակ։


== Ծանոթագրություններ ==


== Արտաքին հղումներ ==
ԱՀ Քաղաքաշինության նախարարության ֆեյսբուքյան էջ
https://www.youtube.com/watch?v=GOSffr3SdOk
Արամ Սարգսյանին հանձնվել է պատգամավորի վկայական
http://www.nankr.am/hy/3022
Արամ Սարգսյանին հանձնվել է պատգամավորի վկայական
https://artsakhpress.am/arm/news/126740/nakhagahi-nor-nshanakumnery-karen-sargsyany-nshanakvel-e-arcakhi-artakarg-iravitchakneri-petakan-tsarayutyan-tnoren.html
https://artsakhpress.am/arm/news/130326/stepanakerti-mi-sharq-marzahraparakner-u-marzadahlitchner-kbarekargven.html 
https://artsakhpress.am/arm/news/127814/arcakhum-bacvel-e-polimerazayin-shxtayakan-reakciayi-laboratoria.html
http://artsakhtert.com/arm/index.php/economy/item/29451-2020-08-12-13-11-07
http://president.nkr.am/am/news/workingMeetings/4964/
http://president.nkr.am/am/news/visits/4968/
Թրայչինգ

Թրայչինգ (գերմ.՝ Traitsching), կոմունա Գերմանիայում, Բավարիա երկրամասում։
Գտնվում է Վերին Պֆալց վարչական շրջանի ենթակայության ներքո։ Կոմունան գտնվում է Կամ շրջանում։ Բնակչությունը կազմում է 4057 մարդ, տարածքը՝ 45,40 կմ² (2010 թվականի դեկտեմբերի 31-ի տվյալներով)։ Պաշտոնական կոդը՝ 09 3 72 164։


== Պատկերասրահ ==

		
		
		
		


== Ծանոթագրություններ ==


== Արտաքին հղումներ ==
Պաշտոնական կայք (գերմ.)
Արթուր Կարապետյանի հուշարձան (Երևան)

Արթուր Կարապետյանի հուշարձան, գտնվում է Երևանի Շենգավիթ համայնքում՝ Արթուր Կարապետյանի անվան պուրակում։ Հուշարձանը նվիրված է Արցախյան պատերազմի մասնակից, ՀՀ «Մարտական խաչ» 2-րդ աստիճանի շքանշանակիր Արթուր Կարապետյանին։ Տեղադրվել է 1993 թվականին։


== Հեղինակներ ==
Քանդակագործներ՝ Մկրտիչ Մազմանյան, Գագիկ Ավագյան (Gagik Angelo), Ռոբերտ Բալայան


== Տվյալներ ==
Հուշարձանը կառուցված է բրոնզից, տուֆից, բազալտից։


== Պատկերասրահ ==

		


== Ծանոթագրություններ ==
Էլեոնորայի բազե

էլեոնորայի բազե , կամ ալետ, կամ էլեոնարայի արտույտաբազե (լատ.՝ Falco eleonorae), բազեների ցեղի գիշատիչ թռչուն։
Թռչունը իր անունը ստացել է Էլեոնորա դ՚ Արբորեայի պատվին, միջնադարյան Սարդինիայի ֆեոդալական իշխանության կառավարիչներից մեկը, հայտնի է այն ժամանակվա իր մարդասիրական օրենքներով՝ պաշտպանելով մասնավորապես գիշատիչ թռչուններին։


== Բնութագիր ==
Թռչունի երկարությունը 36-42 սմ է, թևերի բացվածքը 87-104 սմ, որը խոշոր է սովորական արտույտաբազեից։ Գունավորմամբ նման է վերջինիս, բայց հանդիպում է նաև ամբողջությամբ սև։ Արու բազենեների և փոքր թռչունների մոտ հանդիպում է շագանակագույն, դեղնավուն և թուխ գունավորում։
Բնադրում են ոչ մեծ գաղութներով նախալեռնային շրջաններում։
Էլեոնորայի բազեները բնադրում են աշնանը, ավելի ուշ, քան Հյուսիսային կիսագնդի ցանկացած այլ թռչուն. բույնը սկսում է պատրաստել հուլիս-օգոստոս ամիսներին, ճուտերը թևակալում են սեպտեմբեր-հոկտեմբեր ամիսներին։ Սա նրան թույլ է տալիս ձագերին կերակրել գաղթական թռչուններով, տարվա այս պահին զանգվածաբար գաղթելով Եվրոպայից Աֆրիկա։ Մնացած ժամանակ Էլեոնորայի բազեն սնվում է խոշոր միջատներով։


== Արեալ ==
Չվող թռչուն է։ Բույն են դնում Միջերկրական ծովի կղզիներում, Հունաստանում (2/3 պոպուլյացիայից ավել), Խորվաթիայում, Կիպրոսում, Սարդինիա, Սիցիլիա, Մալթա, Բալեարյան կղզիներում, ինչպես նաև Ալժիրի և Թունիսի ափամերձ շրջաններում։ Պոպուլիացիոն հատվածը բնադրում է Մարոկկոյի և Կանարայի ափերը ողողող Ատլանտյան ափամերձ շրջանները։ Նրանց մի մասը բույն են դնում Մարոկկոյի Ատլանտյան ափին և Կանարայան կղզիներում։ Ձմեռները մադագասկարում (որտեղ ձմեռում են նաև արծաթագույն արտույտաբազեի մի մասը) և Կանարայան կղզում, ինչպես նաև, հնարավոր է, հարավ-արևելյան Աֆրիկայում։ Գաղթական թռչունների միգրացիոն ժամանակահատվածում այն 40 օրվա ընթացքում բռնում է 350-400 գաղթական թռչուն։


== Պատկերասրահ ==

		
		
		
		
		
		
		
		
		


== Ծանոթագրություններ ==
Ֆրանկո Վասկես

Ֆրանկո Վասկես  (իսպ.՝ Franco Damián Vázquez, փետրվարի 22, 1989(1989-02-22)[…], Tanti, Punilla Department, Կորդովա, Արգենտինա), իտալացի ֆուտբոլիստ, Իտալիայի ֆուտբոլի ազգային հավաքականի և «Սևիլյա» ֆուտբոլային ակումբի կիսապաշտպան։


== Կարիերա ==


=== Ակումբային ===
Մեծ կարիերան սկսել է արգենտինական «Բելգրանո» ակումբում։ Մի քանի մրցաշրջան խաղացել է Պրիմերա B-ում (Արգենտինայի 2-րդ դիվիզիոն)։ 2011/2012 մրցաշրջանում դեբյուտել է արգենտինական բարձրագույն դիվիզիոնում։ Այդ մրցաշրջանում անց է կացրել 18 խաղ, դարձել է 3 գոլերի հեղինակ։
2012 թվականի սկզբին պայմանագիր է կնքել իտալական «Պալերմո» ակումբի հետ։ Ակումբի կազմում առաջին խաղն անց է կացրել 2012 թվականի հունվարի 8-ին «Նապոլի» ակումբի դեմ խաղի ժամանակ (17-րդ մրցաշրջանի )։ «Պալերմոն» պարտվել է 3:1 հաշվով։ 2012/2013 մրցաշրջանում վարձակալման է անցել իսպանական «Ռայո Վալեկանո» ակումբում։ Առաջնությունում անց է կացրել 18 խաղ, խփել է 3 գոլ։ 2013/2014 մրցաշրջանում Իտալիայի ֆուտբոլի առաջնության Սերիա B-ում  հանդես է եկել «Պալերմո» ակումբի կազմում։ Ակումբի հետ առաջնությունում հաղթանակ տանելուց հետո, նա վերադարձել է Սերիա A: 2014/2015 մրցաշրջանում անց է կացրել 37 խաղ, խփել է 10 գոլ և կատարել 10 գոլային փոխանցում. 2015/2016 մրցաշրջանում խաղացել է 36 խաղ և խփել է 8 գոլ։
2016 թվականի հուլիսի 16-ին 13 միլիոն եվրոյի դիմաց տեղափոխվել է «Սևիլյա»։ Պայմանագիրը կնքվել է 5 տարի ժամկետով։


=== Հավաքականում ===
Ֆրանկոն ունի երկքաղաքացիություն` իտալական և արգենտինական։ Հայրն արգենտինացի է, իսկ մայրը` իտալուհի։ Նա որոշեց խաղալ Իտալիայի ֆուտբոլի ազգային հավաքականում։
Իտալիայի ազգային հավաքականի կազմում դեյուտել է Անգլիայի ֆուտբոլի ազգային հավաքականի դեմ խաղում (2015 թվականի մարտի 31-ին)։ Հանդիպումն ավարտվել է 1:1 հաշվով։


=== Խաղերն ազգային հավաքականում ===
Արդյունք։ 2 խաղ / 0 գոլ; 0 հաղթանակ, 1 ոչ ոքի, 1 պարտություն.


== Նվաճումներ ==
 Պալերմո

Իտալիայի չեմպիոն (1) (2013/2014)


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում(անգլ.)
Ցուցանիշները soccerbase.com կայքում (անգլ.)
Профиль на soccerway.com (անգլ.)
Վիճակագրութունը National Football Teams կայքում(անգլ.)
Սերգեյ Մերգելյան փողոց (Երևան)

Սերգեյ Մերգելյան փողոց, փողոց Երևանի Կենտրոն վարչական շրջանի Այգեստան թաղամասում։ Անվանումն ստացել է հայ մաթեմատիկոս, ԽՍՀՄ գիտությունների ակադեմիայի թղթակից անդամ, ՀԽՍՀ գիտությունների ակադեմիայի անդամ, Ստալինյան մրցանակի դափնեկիր, Սուրբ Մեսրոպ Մաշտոցի շքանշանակիր Սերգեյ Մերգելյանի պատվին։


== Տվյալներ ==
Սկսվում է Շարա Տալյան փողոցի թիվ 4 և 6 շենքերի մոտից, ձգվում դեպի հարավ-արևմուտք՝ հասնելով Ֆիզկուլտուրնիկների փողոց։
Նախկինում կոչվել է Այգեստանի 5-րդ փողոց։ Ներկայիս անվանումն ստացել է Երևանի ավագանու 2022 թվականի մարտի 15-ի որոշմամբ, որով Երևան քաղաքի Կենտրոն վարչական շրջանի Այգեստան թաղամասի մի շարք փողոցներ անվանակոչվել են մեծանուն համալսարանականների անուններով։


== Ծանոթագրություններ ==
Պերվոմայսկի (գյուղ, Սալավատսկի շրջան)

Անվան այլ կիրառումների համար տե՛ս՝ Պերվոմայսկի (այլ կիրառումներ)Պերվոմայսկի (ռուս.՝ Первомайский, բաշկիրերեն՝ Первомайский), գյուղ Ռուսաստանի Բաշկորտոստան հանրապետության Սալավատսկի շրջանի կազմում։
Բնակչությունը 2009 թվականին գրանցված տվյալներով կազմում էր 510 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ժողովածու (1913)

Ժողովածու (1913), Երևանի Մաշտոցի անվան Մատենադարանում պահպանվող ձեռագիր, որը «Մաշտոցի անվան ցուցակ ձեռագրացում» (ձեռագրերի ցանկում) ներկայացված է 1913 թվի տակ։ Ձեռագիրը գրվել է 1714 թվականին Պրոխորոն գրիչի կողմից։ Ստացողը եղել է Աբրահամ Կրետացին։ Գրված է թղթի վրա, որը ունի 22x16 սմ չափս։ Ձեռագիրը կազմված է 491 թերթից։ Գրված է երկսյուն, միասյուն, նոտրգրով։ Ունի կիսախորան, լուսանցազարդ մանրանկարներ։ Կազմը` կաշեպատ տախտակ դրոշավորում, աստառը՝ կապույտ մետաքս։ Հիշատակարաններ՝ 485ա, 181բ։


== Բովանդակություն ==
Ոսկեբերանի Ճառք, Ի Մեկնութեանց Մատթէի, Թղթոցն Պողոսի, Վեցօրեայ գրոց
Եղիշեի Կանոնք
Յակ. Սրճեցւոյ ճառ
Վարք Ոսկեբերանի
Ցանկ Անդրիանդեայ գրոց Ոսկեբերանի


== Ծանոթագրություններ ==
Աստերոիդների ցանկ (50901-51000)

Աստերոիդների ցանկ (50801-50900)  • Աստերոիդների ցանկ  • Աստերոիդների ցանկ (51001-51100)
 Աստերոիդների ցանկ (50801-50900)  • Աստերոիդների ցանկ  • Աստերոիդների ցանկ (51001-51100)


== Աղբյուր ==
«Discovery Circumstances: Numbered Minor Planets (50001)-(55000)»։ www.minorplanetcenter.net
Աբաշա-Արաբ

Աբաշա-Արաբ, գյուղ Արևելյան Հայաստանի Ելիզավետպոլի նահանգի Արեշի գավառում։


== Բնակչություն ==
1908 թվականին գյուղն ունեցել է 343 կովկասի թաթար բնակիչ։


== Տես նաև ==
Ելիզավետպոլի նահանգի հայաբնակ բնակավայրեր


== Ծանոթագրություններ ==
Աղտաղտ

Անվան այլ կիրառումների համար տե՛ս՝ Աղտաղտ (այլ կիրառումներ)Աղտաղտ, գյուղ Արևմտյան Հայաստանում, Էրզրումի վիլայեթի Էրզրումի գավառում։ Գտնվում էր Էրզրում քաղաքից 25 կմ հյուսիս, Գյավուրդաղ լեռան փեշերին։


== Բնակչություն ==
1878 թվականին ուներ 188, 1880 թվականին` 109, իսկ XX դարի սկզբներին` 250 բնակիչ։


== Տնտեսություն ==
Բնակչության հիմնական զբաղմունքը երկրագործությունն ու անսանապահությունն էր։


== Օգտակար հանածոներ ==
Գյուղի մոտակայքում կան հանքային աղբյուրներ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Սեն Պյեր սյուր Դիվ (կանտոն)

Սեն Պյեր սյուր Դիվ (ֆր.՝ Saint-Pierre-sur-Dives), Ֆրանսիայի կանտոն է, գտնվում է Ներքին Նորմանդիա շրջանում։ Կալվադոս դեպարտամենտի կանտոնն է։ Մտնում է Լիզյո օկրուգի մեջ։ Համաձայն 2006 թվականի մարդահամարի կանտոնի բնակչությունը 7791 մարդ էր։Կանտոնի համարը 1429 է։ Կանտոնում կա 13 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Մոնդրեպյուի

Մոնդրեպյուի (ֆր.՝ Mondrepuis), համայնք Ֆրանսիայում, գտնվում է Պիկարդիայի մարզում՝ Էնա գավառում։ Մտնում է Իրսոն կանտոնի կազմի մեջ։ Համայնքի շրջանը՝ Վերվեն։
Համայնքի INSEE կոդը՝ 02495:


== Բնակչություն ==
2010 թվականի տվյալներով համայնքի բնակչությունը կազմում է 1108 մարդ։ 


== Տնտեսություն ==
2010 թվականին համայնքի 645 աշխատունակ (15-64 տարեկան) բնակիչներից 468-ը տնտեսապես ակտիվ էին, 177-ը՝ ոչ ակտիվ (ակտիվության ցուցանիշը կազմել է 72,6%, 1999 թվականին եղել է 68,2%)։ 468 տնտեսապես ակտիվ բնակիչներից աշխատում էին 397-ը (220 տղամարդ և 177 կին), գործազուրկ էին 71 մարդ (40 տղամարդ և 31 կին)։ 177 տնտեսապես ոչ ակտիվ բնակիչներից 45-ը եղել են աշակերտներ կամ ուսանողներ, 57-ը՝ թոշակառուներ, 75-ը տնտեսապես ոչ ակտիվ էին այլ պատճառներով։


== Տես նաև ==
Ֆրանսիայի շրջանների ցանկ


== Ծանոթագրություններ ==


== Արտաքին հղումներ ==
Վիճակագրության ազգային ինստիտուտ, Մոնդրեպյուի (ֆր.)
Ա կապելլա

Ա կապելլա (իտալերեն՝ a cappella, բառացի՝ եկեղեցական կամ երգչախմբային ոճով), տերմին, որով նշվում է առանց նվագակցության խմբական երգեցողությունը, այդպիսի կատարման համար գրված ստեղծագործությունը, երաժշտական գրության այդօրինակ եղանակը և ոճը։


== Սկզբնավորում ==
Որպես երգչախմբային արվեստի ոճ սկզբնավորվել է միջին դարերում՝ պաշտամունքային բազմաձայն երաժշտության ընդերքում, ծաղկում է ապրել Վերածննդի նիդերլանդական վարպետների արվեստում և կատարելության հասել Հռոմեական դպրոցում (Ջ. Պալեստրինա)։ Կիրառվել է նաև աշխարհիկ երգարվեստում, օրինակ՝ մադրիգալի տիպի կամերային վոկալ ժանրերում։ Կոմիտասի շատ խմբերգեր Ա կապելլա ոճի ինքնատիպ նմուշներ են («Գարուն ա», «Կալի երգ», «Առավոտուն բարի լուս», «Սիփանա քաջեր», «Պատարագ» և այլն)։


== Տես նաև ==
Կապելլա
Վոկալիզ


== Ծանոթագրություններ ==
Անտոնոպոլ (գյուղ, Կալինովկայի շրջան)

Անվան այլ կիրառումների համար տե՛ս՝ ԱնտոնոպոլԱնտոնոպոլ (ուկրաիներեն՝ Антонопіль), գյուղ Ուկրաինայի Վիննիցայի մարզի Կալինովկայի շրջանում։
2001 թվականի տվյալներով Անտոնոպոլ գյուղում բնակվում էր 345 մարդ։ Բնակավայրը զբաղեցնում է 0,15 կմ² տարածք։ Բնակչության խտությունը կազմում էր 2300 մարդ/կմ²։


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սկայլեր շրջան (Իլինոյս)

Անվան այլ կիրառումների համար տե՛ս՝ Սկայլեր շրջան (այլ կիրառումներ)Սկայլեր շրջան (անգլ.՝ Schuyler County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.132 կմ² է, բնակչությունը՝ 7.544 մարդ (2010 թ. տվյալներով)։ Շրջկենտրոնն է Ռուշվիլ բնակավայրը։ Կազմավորվել է 1825 թ.։
Մուխովատոե (գյուղ, Նեդրիգայլովի շրջան)

Մուխովատոե (ուկրաիներեն՝ Мухувате), գյուղ Ուկրաինայի Սումիի մարզի Նեդրիգայլովի շրջանում։
2001 թվականի տվյալներով Մուխովատոե գյուղում բնակվում էր 142 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մարյանովկա (գյուղ, Բառի շրջան)

Անվան այլ կիրառումների համար տե՛ս՝ ՄարյանովկաՄարյանովկա (ուկրաիներեն՝ Марянівка), գյուղ Ուկրաինայի Վիննիցայի մարզի Բառի շրջանում։ Հիմնադրվել է 1480 թվականին։
2001 թվականի տվյալներով Մարյանովկա գյուղում բնակվում էր 453 մարդ։ Բնակավայրը զբաղեցնում է 1561 կմ² տարածք։ Բնակչության խտությունը կազմում էր 290,2 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Լազարևսկոյե

Լազարևսկոյե (ռուս.` Лазаревское), նախկինում ավան, ներկայումս միկրոշրջան Ռուսաստանի Դաշնության Կրասնոդարի երկրամասի Մեծ Սոչիի Լազարևսկի շրջանում և նշված շրջանի վարչական կենտրոնը, որը գտնվում է Պսեզուապսե գետի աջ և ձախ ափերին, Սոչիի կենտրոնից 42 կմ հյուսիս-արևմուտք, ծովի մակարդակից 20 մ բարձրության վրա։ Ծովափնյա առողջարան է և զբոսաշրջության կենտրոն։


== Պատմական ակնարկ ==
Լազարևսկոյե միկրոշրջանի տարածքը բնակելի է եղել դեռևս 4000 տարի առաջ։ Մ. թ. ա. երրորդ հազարամյակի վերջում և երկրորդ հազարամյակի սկզբում, տեղաբնիկներն արդեն զբաղվել են հողագործությամբ և անասնապահությամբ։ Ավանի ծայրամասերում ժամանակին զարգացած են եղել մայկոպյան և դոլմենյան մշակույթները, որոնք իրենցից հետո թողել են բազմաթիվ հնագիտական հուշարձաններ։
Հինավուրց ժամանակներից մինչ 19-րդ դարի կեսերը, ներկայիս ավանի տեղում ապրել են ադըղեներ, ովքեր ծովային ուղիներով առևտուր են արել Փոքր Ասիայի երկրների հետ։ Կովկասյան պատերազմի ավարտից հետո, 1864 թվականին, տեղի ողջ բնակչությունը, մուհաջիրության արդյունքում տեղահանվել է և աքսորվել Օսմանյան կայսրություն։
Ժամանակակից Լազարևսկոյե ավանի հիմնադրման թվական է համարվում 1839 թվականը, երբ այստեղ կայանեց ծովակալ Միխայիլ Լազարևի հրամանատարության ներքո գտնվող նավատորմը և կառուցվեց ռազմական ամրոց։ Նշված ամրոցը ի պատիվ Միխայիլ Լազարևի, անվանվեց նրա անունով։ 1839 թվականին, այս ամրոցում մալարիայի տենդից մահացել է ռուս բանաստեղծ Ալեքսանդր Օդոևսկին։
Ղրիմի պատերազմի ժամանակ, 1854 թվականին, Լազարևի ամրոցն ավերվել է, իսկ կայազորը տարհանվել է Նովոռոսիյսկ։ Մարդիկ կրկին սկսեցին այնտեղ բնակություն հաստատել միայն 1869 թվականին։ Նոր բնակիչները Օսմանյան կայսրությունից գաղթած պոնտացի հույներն էին։ Նրանք 43 ընտանիքով հաստատվել են ժամանակակից ավանի տեղանքում և հիմնել են Լազարևսկոյե գյուղը։ 20-րդ դարի սկզբին գյուղն արդեն ուներ 60 տուն։
1961 թվականին, Լազարևսկոյե  ավանը ընդգրկվել է Սոչի քաղաքի կազմի մեջ և դարձել միկրոշրջան։ Այսօր այն խոշորագույն առողջարանային կենտրոն է, որտեղ կան բազմաթիվ հանգստյան տներ, առողջարաններ, հյուրանոցներ և ժամանցի ու զվարճանքի բազմաթիվ վայրեր։ Միկրոշրջանում բնակվում են ռուսներ, հայեր, հույներ և այլ ազգերի ներկայացուցիչներ։


== Ծանոթագրություններ ==


== Արտաքին հղումներ ==
Лазаревский район на сайте города Сочи
Коды ОКАТО и ОКТМО — Лазаревское
Լոբոդովշչինա (գյուղ, Լեբեդինի շրջան)

Լոբոդովշչինա (ուկրաիներեն՝ Лободівщина), գյուղ Ուկրաինայի Սումիի մարզի Լեբեդինի շրջանում։
2001 թվականի տվյալներով Լոբոդովշչինա գյուղում բնակվում էր 38 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աստերոիդների ցանկ (69901-70000)

Աստերոիդների ցանկ (69801-69900)  • Աստերոիդների ցանկ  • Աստերոիդների ցանկ (70001-70100)
 Աստերոիդների ցանկ (69801-69900)  • Աստերոիդների ցանկ  • Աստերոիդների ցանկ (70001-70100)


== Աղբյուր ==
«Discovery Circumstances: Numbered Minor Planets (65001)-(70000)»։ www.minorplanetcenter.net
Տիգրան Բադոյան

Տիգրան Սլավիկի Բադոյան (սեպտեմբերի 16, 1984(1984-09-16), Կիրովական, Հայկական ԽՍՀ, ԽՍՀՄ), ՀՀ պետական գործիչ, ՀՀ Լոռու մարզպետի տեղակալ։


== Կրթություն ==
1991-2001 թթ. – սովորել և գերազանցությամբ ավարտել է Վանաձորի թիվ 4 միջնակարգ դպրոցը։
2001-2005 թթ. - սովորել և գերազանցությամբ ավարտել է Վանաձորի «Մխիթար Գոշ» համալսարանի կառավարման ֆակուլտետը՝ «Կառավարում» մասնագիտությամբ։
2005-2007 թթ. - սովորել և ավարտել է Վանաձորի «Մխիթար Գոշ» համալսարանի մագիստրատուրան՝ «Կառավարում» մասնագիտությամբ։
2010 թ. պաշտպանել է թեկնածուական ատենախոսություն։ Տնտեսագիտության թեկնածու է, դոցենտ։ 11 գիտական հոդվածների և 1 աշխատության հեղինակ։


== Աշխատանքային գործունեությունը ==
2002-2005 թթ. - եղել է «Մխիթար Գոշ» համալսարանի ուսանողական խորհրդի նախագահ։
2005 թվականից - «Մխիթար Գոշ» համալսարանի տնտեսագիտության, մաթեմատիկայի և ինֆորմատիկայաի ամբիոնի դասախոս։
2005-2006 թթ. - աշխատել է «ԱԿԲԱ-կրեդիտ ագրիկոլ բանկ» ՓԲԸ-ի «Լոռի» մասնաճյուղում, որպես հաշվապահ, ապա՝ «Տաշիր» մասնաճյուղում՝ որպես դրամարկղի վարիչ։
2007-2012 թթ. - Լոռու մարզպետի օգնական։
2012 թ. դեկտեմբերի 3-ին ՀՀ վարչապետի որոշմամբ նշանակվել է Հայաստանի Հանրապետության Լոռու մարզպետի տեղակալ։


== Պարգևներ ==
ՀՀԿ նախագահի պատվոգիր (2010)։
«Մաշտոց» կրթամշակութային կենտրոնի «Ամենայն Հայոց Կաթողիկոս Վազգեն Առաջին» մեդալ (2010)։Ամուսնացած է, ունի երկու որդի։ Ունի շարքայինի զինվորական կոչում։ Հայաստանի հանրապետական կուսակցության անդամ է։ 2003-2007 թթ. եղել է ՀՀԿ Գուգարքի երիտասարդական խորհրդի նախագահ, 2007-2014 թթ. - ՀՀԿ Լոռու տարածքային կազմակերպության երիտասարդական խորհրդի նախագահ։


== Ծանոթագրություններ ==
Գրիգորևսկայա (Կրասնոդարի երկրամաս)

Գրիգորևսկայա (ռուս.՝ Григорьевская), ստանիցա Ռուսաստանի Դաշնության Կրասնոդարի երկրամասի Սևերսկայայի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Վելիկուշա (գյուղ, Օկուլովսկի շրջան)

Անվան այլ կիրառումների համար տե՛ս՝ Վելիկուշա (այլ կիրառումներ)Վելիկուշա (ռուս.՝ Великуша), գյուղ Ռուսաստանի Նովգորոդի մարզի Օկուլովսկի շրջանի կազմում։
Բնակչությունը վերջին գրանցված տվյալներով կազմում էր 41 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Տրոիցկի շրջան

Անվան այլ կիրառումների համար տե՛ս՝ Տրոիցկի շրջան (այլ կիրառումներ)Տրոիցկի շրջան (ռուս.՝ Троицкий район), մունիցիպալ շրջան Ռուսաստանի Դաշնության Չելյաբինսկի մարզում։
Ստեղծվել է 1924 թվականին։ Վարչական կենտրոնը՝ Տրոիցկ։


== Աշխարհագրություն ==
Շրջանի տարածքի մակերեսը կազմում է 4591 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 31011 մարդ։ Բնակչության խտությունը կազմում էր 6,75 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Ռանկո (նահանգ)

Անվան այլ կիրառումների համար տե՛ս՝ Ռանկո (այլ կիրառումներ)Ռանկո (իսպ.՝ Provincia de Ranco), նահանգ Չիլիի Լոս Ռիոս տարածաշրջանում։ Վարչական կենտրոնն է Լա Յունիոն քաղաքը։ Նահանգը ղեկավարում է նախագահի կողմից նշանակված նահանգապետը։ Որպես նահանգ Ռանկոն հանդիսանում է Չիլիի երկրորդ մակարդակի վարչական միավոր, որը իր հերթին բաժանվում է համայնքների (comunas)։ Ներառում է 4 համայնք.

Լա Յունիոն
Ֆուտրոնո
Լագո Ռանկո
Ռիո Բուենո


== Աշխարհագրությունը և բնակչություն ==
Չիլիի Ազգային վիճակագրական ծառայության 2002 թվականին կատարված մարդահամարի տվյալներով նահանգում բնակվում է 97 153 մարդ, բնակչության խտությունը կազմում է 11,8 մարդ/կմ²։
Ռանկո նահանգի տարածքի ընդհանուր մակերեսը կազմում է 8 232,3 կմ²։


== Տես նաև ==
Չիլիի վարչական բաժանում


== Ծանոթագրություններ ==


== Արտաքին հղումներ ==
Ռանկո նահանգի պաշտոնական կայքը (իսպ.)
Անատոլի Սմիռնով (հոգեբան)

Անվան այլ կիրառումների համար տե՛ս՝ Անատոլի Սմիռնով (այլ կիրառումներ)Անատոլի Սմիռնով (նոյեմբերի 5, 1894(1894-11-05) կամ 1894, Ռուզա, Մոսկվայի մարզ, Ռուսական կայսրություն - մայիսի 24, 1980(1980-05-24) կամ 1980), խորհրդային հոգեբան, ՌԽՖՍՀ ՄԳԱ (1947), ԽՍՀՄ ՄԳԱ (1968) իսկական անդամ։
Ավարտել է Մոսկվայի համալսարանի պատմաբանասիրական ֆակուլտետը (1916)։ 1945-1972 թվականներին՝ ԽՍՀՄ ՄԳԱ հոգեբանության ինստիտուտի տնօրեն, 1955-1958 թվականներին և 1966 թվականից՝ «Վոպրոսի պսիխոլոգիի» («Вопросы психологии») ամսագրի գլխավոր խմբագիր, ՌԽՖՍՀ հոգեբանների ընկերության առաջին պրեզիդենտ (1959—1963)։ Սմիռնովի հետազոտությունները նվիրված են հիշողության պրոբլեմներին, տեսողական ընկալման հարցերին, մանկան և մանկավարժական հոգեբանությանը, հոգեբանության պատմությանը։ Հեղինակակից և գլխավոր խմբագիրն է մանկավարժական բուհերի հոգեբանության դասագրքի։ Պարգևատրվել է Աշխատանքային կարմիր դրոշի շքանշանով։
Լուժնիկի մարզադաշտ

Լուժնիկի մարզադաշտ (ռուսերեն` стадион «Лужники»), Ռուսաստանի ազգային մարզադաշտը, որը գտնվում է մայրաքաղաք Մոսկվայում։ 81.000 նստատեղերով այն Ռուսաստանի ամենամեծ մարզադաշտն է և Եվրոպայի խոշորագույն մարզադաշտերից մեկը։ Մարզադաշտը Լուժնիկի Օլիմպիական համալիրի մասն է և տեղակայված Մոսկվայի կենտրոնական վարչական շրջանի Խամովնիկի շրջանում։ Լուժնիկի անվանումը գալիս է Մոսկվա գետի ավազանի մարգագետիններից, որտեղ այն կառուցվել է, թարգմանաբար այն նշանակում է մարգագետին։
Լուժնիկին եղել է 1980 թվականի Օլիմպիական խաղերի հիմնական մարզադաշտը, որտեղ կայացել են բացման և փակման արարողությունները, ինչպես նաև մրցություններ, ինպիսիք են ֆուտբոլային մրցաշարի եզրափակիչը։ Որպես ՈՒԵՖԱ 4-րդ դասի մարզադաշտ, Լուժնիկին ընդունել է ՈՒԵՖԱ գավաթի եզրափակիչը 1999 թվականին և ՈՒԵՖԱ Չեմպիոնների լիգայի եզրափակիչը 2008 թվականին։ Մարզադաշտը նաև ընդունել է 1973 թվականի ամառային Ունիվերսիադան և 2013 թվականի Աթլետիկայի աշխարհի առաջնությունը։ Այն կհամարվի նաև 2018 թվականի աշխարհի առաջնության հիմնական մարզադաշտը ներառյալ կընդունի նաև եզրափակիչը։
Նախկինում մարզադաշտը եղել տարբեր ֆուտբոլային ակումբների տնային դաշտը, այդ թվում ԲԿՄԱ Մոսկվայի, Տորպեդո Մոսկվայի և Սպարտակ Մոսկվայի, այնուամենայնիվ ներկայումս այն չի հանդիսանում որևէ ակումբի տնային դաշտ։ Ներկայումս այն օգտագործվում է որպես Ռուսաստանի ֆուտբոլի ազգային հավաքականի տնային դաշտերից մեկը։ Մարզադաշտը նաև օգտագործվում է տարբեր սպորտային միջոցառումների և համերգների համար։ Այստեղ են կայանում Ռուսաստանի գավաթի եզրափակիչները։
Այն եվրոպայի այն քիչ հիմնական մարզադաշտերից է, որտեղ օգտագործվում է արհեստական խոտածածք համաձայն ՖԻՖԱ 2002 թվականի կանոնի։ Սակայն 2008 թվականի ՈՒԵՖԱ Չեմպիոնների լիգայի եզրափակչի համար օգտագործվել է բնական խոտածածկ։


== Տեղակայման վայր ==

Մարզադաշտը տեղակայված է տեղակայված Մոսկվայի կենտրոնական վարչական շրջանի Խամովնիկի շրջանում, Մոսկվայի կետնրոնից հարավ արևմուտք։ Լուժնիկի անվանումը գալիս է Մոսկվա գետի ավազանի մարգագետիններից, որտեղ այն կառուցվել է, թարգմանաբար այն նշանակում է մարգագետին։ Երբ անհրաժեշտ էր գտնել ընդարձակ հողակտոր, որը լիներ կանաչ գոտում և քաղաքի տրանսպորտային քարտեզին մեծ դժվարություն չառաջացներ, ընտրվեց այս վայրը։ Ըստ ճարտարապետներից մեկի «1954 թվականի արևային գարնանային մի օր մի խումբ ճարտարապետներ և ինժեներներ, որոնք ունեին կարգադրություն նախագծել Կենտրոնական մարզադաշտ, մենք ընտրեցինք մաքուր օդով, կանաչ հատվածով մի վայր, որը համապատասխանում էր բոլոր պահանջներին»։


== Ծանոթագրություններ ==
Ֆրետմել

Ֆրետմել (ֆր.՝  Frettemeule), համայնք Ֆրանսիայի Պիկարդիա մարզի Սոմ գավառում:
Բնակչությունը 2006 թվականի դրությամբ կազմում է 262 մարդ, բնակչության խտությունը` 35.17 մարդ/կմ²: Բնակավայրը զբաղեցնում է 7.45 կմ² տարածք:


== Աշխարհագրություն ==
Գտնվում է Փարիզ քաղաքից 140 կմ հյուսիս, Ամյեն քաղաքից 50 կմ արևմուտք:


== Բնակչություն ==


== Տնտեսություն ==
2010 թվականին ուներ 186 աշխատունակ (15-64 տարեկան)  բնակիչ, որոնցից ակտիվ էին 139-ը, իսկ ոչ ակտիվները` 47: Ակտիվության ցուցանիշը կազմում է 74,7 %: 139 աշխատունակ մարդկանցից աշխատել է 119 անձ (68 տղամարդ և 51 կին): Գործազուրկ են եղել 20 անձ (10 տղամարդ և 10 կին): 47 անաշխատունակներից 9-ը եղել են աշակերտներ կամ ուսանողներ, 19-ը` թոշակառուներ, իսկ 19-ը չեն աշխատել տարբեր պատճառներով:


== Տես նաև ==
Սոմ գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Մասակ Վերին

Մասակ Վերին, գյուղ Արևմտյան Հայաստանում, Էրզրումի վիլայեթի Այնթապի գավառակում։ Գտնվում էր Արածանիի ձախ կողմի վտակներից մեկի հովտում, Այնթապ ավանից 16 կմ հարավ-արևելք, Մասակ Ներքին գյուղից 2 կմ հարավ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Ինհալացիա

Ինհալացիա (լատ.՝ inhalo) շնչում եմ, շնչառման միջոցով դեղանյութերն օրգանիզմ ներմուծելու մեթոդ։ Դեղանյութերն օգտագործվում են գոլորշու, գազի, աերոզոլերի (ծուխ, խոնավ և յուղային ամպիկներ) ձևերով՝ հատուկ սարքերի (ինհալատոր) օգնությամբ։ Կիրառում են առավելապես շնչառական օրգանների հիվանդությունների բուժման նպատակով։ Օրգանիզմ են ներմուծում հիմքեր, սուլֆամիդային պատրաստուկներ, անտիբիոտիկներ, բուսական յուղեր։
Բաղդադ (Լագոդեխի շրջան)

Անվան այլ կիրառումների համար տե՛ս՝ Բաղդադ (այլ կիրառումներ)Բաղդադ (վրաց.՝ ბაღდადი), գյուղ Վրաստանում։ Գտնվում է Կախեթի մարզի Լագոդեխի շրջանում։


== Դիրք ==
Գյուղը գտնվում է ծովի մակարդակից 180 մետր բարձրության վրա։ Շրջկենտրոն Լագոդեխից հեռու է 25 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 316 մարդ, մեծամասնությունը՝ վրացիներ (97,8 %)։


== Տրանսպորտ ==
Գյուղը շրջկենտրոն Լագոդեխի հետ կապված է ավտոխճուղով։ Շրջանի տարածքով երկաթուղին չի անցնում, այն հեռու է գտնվում Սև ծովի նավահանգիստներից։
Ամենամոտ օդանավակայանը գտնվում է շրջկենտրոնում։ Այն ունի տեղական նշանակություն։


== Ծանոթագրություններ ==
Ժոան Կապդևիլա

Ժոան Կապդևիլա ավելի հայտնի է Կապդևիլա (իսպ․՝ Joan Capdevila i Méndez, փետրվարի 3, 1978(1978-02-03), Տառեգա, Urgell), իսպանացի ֆուտբոլիստ, աջ պաշտպան։ Հանդես է գալիս «Սանտ Կոլոմ» ակումբի կազմում։ Կապդևիլան Եվրոպայի 2008 և Աշխարհի 2010 թվականների առաջնությունների չեմպիոն է։


== Ակումբային կարիերա ==
Կապդևիլան «Էսպանյոլ» ֆուտբոլային ակումբի սան է։ Թիմի կազմում իր դեբյուտը նշել է «Ատլետիկ Բիլբաոյի» դեմ խաղում՝ որն ավարտվել է 2։2 հաշվով։ Հաջորդ մրցաշրջանում նա տեղափոխվել է «Ատլետիկո Մադրիդ»։
2000 թվականին Ժոանը պայմանագիր է կնքել «Դեպորտիվոյի» հետ։ Թիմի կազմում 2006 թվականի սեպտեմբերի 16-ին դարձել է դուբլի հեղինակ «Վիլյառեալի» դեմ խաղում, որն ավարտվել է 2։0 հաշվով։
2007 թվականին Կապդևիլան տեղափոխվել է «Վիլյառեալ», որի կազմում մասնակցել է մրցաշրջանում տեղի ունեցած բոլոր խաղերին։


== Միջազգային կարիերա ==
Իսպանիայի ազգային հավաքականի կազմում Կապդևիլան իր դեբյուտը նշել է 2002 թվականի հոկտեմբերի 26-ին՝ Պարագվայի հավաքականի դեմ խաղում։ Հանդիպումն ավարտվել է 0։0 հաշվով։
Իսպանիայի հավաքականի կազմում իր առաջին գոլը Ժոանը խփել է 2007 թվականի սեպտեմբերի 17-ին՝ Շվեդիայի դեմ կայացած խաղում։ Այդ խաղում իսպանացիրները հաղթել են 3։0 հաշվով։
2008 թվականի փետրվարի 6-ին դարձել է Իսպանիա-Ֆրանսիա խաղի հաղթական գոլի հեղինակը։ Եվրո 2008-ի շրջանակներում մասնակցել է Իսպանիայի հավաքականի բոլոր խաղերին, բացառւթյամբ մեկի։ Շվեդների դեմ խաղում Կապևիլան դարձել է հաղթական գոլի հեղինակ՝ Դավիթ Վիլյայի փոխանցումից հետո։
2010 թվականին Կապդևիլան մասնակցելով Աշխարհի առաջնությանը դարձել է Աշխարհի առաջնության չեմպիոն։


== Վիճակագրություն ==


=== Ակումբային ===


== Ձեռքբերումներ ==


=== Ակումբային ===
Իսպանիայի չեմպիոն - 1999/00
Իսպանիայի գավաթակիր - 2000
Իսպանիայի սուպերգավաթակիր - 2000, 2002
Պորտուգալիայի գավաթակիր - 2012


=== Միջազգային ===
Եվրոպայի չեմպիոն - 2008
Աշխարհի չեմպիոն - 2010


== Ծանոթագրություններ ==


== Արտաքին հղումներ ==
Պրոֆիլը transfermarkt.com կայքում
Պրոֆիլը soccerway.com կայքում
Պրոֆիլը bdfutbol.com կայքում
Քոքն

Քոքն, գյուղ Արևմտյան Հայաստանում, Վանի վիլայեթի Արճեշի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==
(1272) Գեֆյոն

(1272) Գեֆյոն (անգլ.՝ Gefion), աստերոիդ աստերոիդների հիմնական գոտում։ Հայտնաբերվել է 1931 թվականի հոկտեմբերի 10-ին Կառլ Ռեյնմուտի կողմից Հայդելբերգում։
Միջին հեռավորությունը Արեգակից կազմում է 2,782337 ա. մ., առավելագույնը մոտենում է 2,3562 ա. մ. հեռավորության վրա և հեռանում 3,2085 ա. մ.։ Արեգակի շուրջ մեկ ամբողջական պտույտ է կատարում 1695,17 երկրային օրվա ընթացքում, իր ուղեծրով շարժվելով միջինում 0,212368 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 8,42° անկյուն։
Գեֆյոն աստերոիդը գլխավորում է Գեֆյոնի աստերոիդների ընտանիքին, որի մեջ ներառված են այս պահին հայտնի 766 անդամներ։ Ընտանիքի ներքին սահմանը անցնում է 2,74 ա. մ. հեռավորության վրա Արեգակից, իսկ արտաքին սահմանը՝ 2,82 ա. մ.-ի վրա։
Ըստ Տոլենի սպեկտրալ դասակարգման պատկանում է S դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1272) Գեֆյոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Պլիսկով

Պլիսկով (ուկրաիներեն՝ Плисків), գյուղ Ուկրաինայի Վիննիցայի մարզի Պոգրեբիշչեի շրջանում։ Հիմնադրվել է 1552 թվականին։
2001 թվականի տվյալներով Պլիսկով գյուղում բնակվում էր 1 439 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
1821

1821 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 1821 թվականն է, 
XIX դարի 21-րդ տարին։


== Դեպքեր ==
Սեպտեմբեր 27 - Մեքսիկան անկախացավ Իսպանիայից


== Ծնունդներ ==
Ապրիլ 9 - Շառլ Բոդլեր, ֆրանսիացի բանաստեղծ, արվեստաբան (վ.1867)
հոկտեմբերի 30-Ֆեոդոր Դոստոևսկի, ռուս մեծ գրող, գրականագետ, փիլիսոփա (վ.1881)


== Մահեր ==
Փետրվարի 23 - Ջոն Քիթս, անգլիացի ռոմանտիկ բանաստեղծ
Մայիս 5 - Նապոլեոն Բոնապարտ, Ֆրանսիայի կայսր 1804 - 1815, զորավար և պետական գործիչ (ծ. 1769)։
Կելեստինոս V

Կելեստինոս V (լատ.՝ Celestinus PP. V, աշխարհիկ անունը՝ Պիետրո Անջելարի դել Մուրոնե, Pietro da Morrone; 1215, Սանտ Անջելո Լիմոզանո, Կամպոբասո, Մոլիզե, Իտալիա - մայիսի 19, 1296, Ֆումոնե, Ֆրոզինոնե, Լացիո, Իտալիա), Հռոմի պապ 1294 թ. հուլիսի 5-ից առ դեկտեմբերի 13-ը, կաթոլիկ եկեղեցու սուրբ։ Պապ է ընտրվել ծեր տարիքում, բայց հինգ ամիս հետո հրաժարվեց պապությունից՝ իրեն զուրկ համարելով եկեղեցին ղեկավարելու անհրաժեշտ հատկություններից։ Ասում են, որ նա քահանայապետությունից հրաժարվել է կարդինալ գայետանիի սադրանքների պատճառով (Կելեստինոս V-ին հաջորդել է Բոնիֆացիոս VIII պապ անունով)։


== Ծանոթագրություններ ==
Ջորջիայի դրոշ

ԱՄՆ-ի նահանգ Ջորջիայի ներկայիս դրոշը ընդունվել է 2003 թվականի մայիսի 8-ին։ Կազմված է՝ սպիտակ, կարմիր, կապույտ և դեղին գույներից՝ լայնքի և երկայնքի 1։2 հարաբերակցությամբ։


== Աղբյուրներ ==
State Flags of Georgia (անգլ.)